100 Dagar
2024-03-08 16:00 - 2024-03-10 01:00 (Europe/Oslo) | Arena, Borggata 20, Stord, 5417, Norway
8. – 9. mars er det klart for den 16. utgåva av 100 Dagar, på Bakeriet Frugård på Stord.
Få med deg den beste nye musikken frå vestlandet.
Me feirar Kvinnedagen 8. mars i lag med 8. mars initiativet med kvinner på scena og debatt om kvinner i musikken.

Knut Reiersrud
2024-03-15 19:00 - 21:30 | Arena, Borggata 20, Stord, 5417, Norway
I over 40 år har Knut Reiersrud begeistra publikum bokstavelig talt verda rundt. Han er ein av norges beste instrumentalistar, ein virtuos på gitar, og ein magikar på scenen. Tre store påstandar, som faktisk stemmer, alle tre.
Med si enorme erfaring, sytten soloplater, medverknad på over tre hundre plater, og turnear på alle kontinent, er han, med sine 60 år, nærmast for ei levande legende å rekne. Med blues i ryggrada, etter læretid i Chicago og New York med folk som Dr John og Buddy Guy, er Knut Reiersrud alltid innstilt på levere varene 110 prosent!

Tres Musicos
2024-03-16 12:00 - 14:00 | Arena, Borggata 20, Stord, 5417, Norway
Latinamerikanske rytmar, dans, song og trommespel. Møt flekkete kyr, dansande isbjørnar, havfruer, brunkrabbar, esel, fårikål, varm sjokolade, karibiske krokodillar og reinsdyr. Dette er moro for heile familien.
Perkusjonist Hades Hernandez kjem frå ein tradisjonell musikarfamilie på Cuba. Multi-instrumentalist Ole Andre Farstad har studert musikk på dei fleste kontinent, og har mellom anna vore flamencogitarist i Sevilla. Meksikanske Alejandro Huidobro spelar både perkusjon, trekkspel og strengeinstrument.

Høyr albumet deira Camino her: https://open.spotify.com/album/2cvZQzBX797OvZqv4OpAPo
Video frå konsert i Mexico: https://www.youtube.com/watch?v=uEst59M9p0o

Thom Hell
2024-04-12 19:00 - 21:30 | Arena, Borggata 20, Stord, 5417, Norway
Thom Hell har gjennom ei årrekke vore ein av norges mest populære og produktive artistar. Som songar, produsent og låtskrivar har han gitt ut tolv studioalbum, mottatt tre Spellemannprisar og sjarmert heile Norge i «Hver gang vi møtes». Han hentar mykje inspirasjon frå 60- og 70-talet, og utifrå denne forankringa har han jobba fram eit særeige musikalsk uttrykk. Denne kvelden stiller han i duoformat med Ronny Yttrehus på gitar.

Finale - EuropaVox Campus 2024
2024-04-18 18:00 - 21:00 | Arena, Borggata 20, Stord, 5417, Norway
EuropaVox Campus er det første musikalske springbrettet i sitt slag for studentband, eit prosjekt utvikla av festivalprodusenten EuropaVox og franske Université Clermont Auvergne.
Frå oktober 2023, har studentband meldt seg på den lokale konkurransen på sin campus i Tyskland, Romania, Norge og Frankrike. På kvar stad vil ein jury av faglærarar, representantar for arrangørar og profesjonelle utøvarar velje dei artistane som er kvalifisert til å delta på den lokale bandkonkurransen.
På sjølve gallakvelden på Arena ,18. april, vil ein jury frå fleire europeiske land kåre vinnaren av EuropaVox Campus 2024.
Om EuropaVox Campus

Prosjektet har blitt til gjennom eit samarbeid mellom partnaruniversiteta Université Clermont Auvergne (Frankrike), Universitatea Ovidius (Constanța, Romania) og Ostbayerische Technische Hochschule (Regensburg, Tyskland) og Høgskulen på Vestlandet – i tillegg til medverkande studentar, med ei blanding av konsertar, møteplassar og internasjonal mobilitet.
Prosjektet er tildelt støtte frå EU gjennom ordninga Erasmus +
Vinnaren av den internasjonale finalen i Frankrike i 2023, var bergensbandet Astroturf.
Les meir på: http://campus.europavox.com

Damekoret Corona
2024-04-19 18:00 - 20:30 | Arena, Borggata 20, Stord, 5417, Norway
Dørene opnar: kl 18
Konsertstart: kl 19

Corona er endeleg klare for Arena! Damekoret som er kjent for sin vakre klang, var best i sin klasse i NM for kor tidlegare i år, og no byr dei på ein kveld med eit variert og underhaldande program. Det blir kjente og kjære publikumsfavorittar, og garantert noko for einkvar smak Vel møtt!

Maidenheads
2024-04-20 22:00 - 23:30 | Arena, Borggata 20, Stord, 5417, Norway
Maidenheads kjører alle klassikarane frå den tøffaste perioden til verdens beste band – Iron Maiden. Bandet består av etablerte musikarar frå metalmiljøet på vestlandet. Olav Iversen – Vokal (Sahg) Frode Kilvik – Bass (Gahls Wyrd, Aeternus) Torbjørn Ringstad – Gitar Gjermund Fredheim – Gitar (Taake, Orkan) Rune Nesse – Trommer (Orkan, Taake)

Open Arena m/ Slomosa / Autonomie / No September
2024-04-26 18:00 - 21:00 | Arena, Borggata 20, Stord, 5417, Norway
Heilt sidan premieren på debutsingelen Horses hos NRK Stjernepose (som kåra låten til ein av dei beste i 2019) har ørkenrock-beistet Slomosa frå Bergen skapt bølger i inn- og utland.
Debutalbumet frå 2020 fekk terningkast 6 av Bergens Tidende og 8/10 av Metal Hammer UK, og har over sjumillionar avspelingar på Spotify. I 2022 spelte Slomosa konsertar i heile sytten land og hausten 2023 var bandet igjen på en omfattande Europaturné. Våren 2024 slepp Slomosa endeleg nytt album, og sistesingelen Rce får for tida hyppig radiospeling.
Det unge Stavangerbandet Autonomie leverer rå thrash metal inspirert av blant andre Sepultura, Slayer og Exodus. Dei har alt sleppt tre digitale singlar, og rukke å bli signert på Fysisk Format, etter anbefaling av Vidar Landa (Kvelertak, Beachheads) og Ivar Nikolaisen (Kvelertak,
The Good the Bad and the Zugly).
Stordbandet No September starta i 2023. Dei spelar eigenkomponert rockemusikk, samt noko cover, blant anna av Bastard. Bandet består av Asbjørn Raunholm (trommer) Daniella Tislevoll (bass og kor) Audun Kaldråstøyl Johansen (gitar og kor) og Didrik Tingvoll Spissøy (gitar og vokal)
Arena, Stord Rulleklubb og Trymmen sin rullekonto samarbeider om arrangementsserien Open Arena, med fri aldersgrense!

Rein Underhaldning / Sunnhordland løpsfest
2024-05-04 20:30 - 23:00 | Arena, Borggata 20, Stord, 5417, Norway
Endeleg! Etter fleire år vekke frå rampelyset har me endeleg fått Rein Underhaldning attende på Arena. Med ni musikarar på scena, ei full blåserekke, og eit repertoar som renn over av kjende hitlåtar, kan me lova fullt trøkk frå første tone. Dersom ikkje melkesyra har tatt deg tidlegare på dagen så kjem den garantert i løpet av denne kvelden – du vil berre ikkje gå glipp av dette.

RUH er: Gisle Alsaker og Margrete Lund Skorpen, vokal. Erik Halvorsen, tangentar. Rolf Martin Haldorsen, gitar. Jan Evald Kleppe, trommer. Jørn Olav Myhre, bass. Ole Jacob Hystad, sax Geir Lund, trompet. Pål Roseth, trombone

Dørene opnar: kl 20.30
Spelestart: kl 21.30

Endre Olsen & Hestehandlarane hyller Ivar Medaas. Med Claus Sellevoll og Halvor Folgerø
2024-05-10 20:00 - 22:30 | Arena, Borggata 20, Stord, 5417, Norway
Ivar Medaas var bondeguten frå Alversund som tok Oslo med storm og blei nasjonal revystjerne. Gjøglar og spelemann, komponist og historieforteljar. I dette showet får du oppleve Endre Olsen og Hestehandlarane sine nydelege tolkingar av Medaas sin musikk. I samtale med forfattar og journalist Halvor Folgerø, byr Medaas-kjennar og skodespelar Claus Sellevoll på gode historier som kastar lys over Ivar’en sitt eventyrlege liv.

Fitjarrevyen goes Vikjo II / Sommarteltet 2024
2024-05-31 19:00 - 2024-06-01 21:30 | Sommarteltet, Borggata 20, Stord, 5417, Norway
Fitjarrevyen er blitt eit begrep og i sommar inntar revygjengen Sommarteltet med berre godbitar. Publikum vil få servert alt frå klassikarar til høgdepunkt etter høgdepunkt frå Sommarteltet i Fitjar.
Bergesen har sjølvsagt med seg Fitjarbuen og andre klassiske figurar, samt at Henning Wichmann og Terje Træet vil servera sine alterego! Med på laget er ein som verkeleg vil sette farge og fart på forestillinga. Jan Rune Holdhus. For mange mest kjent som June Kommune, men Jan Rune har vore med på Fitjarrevyen i mange år, og er ein meister i å ta lokale karakterar. Verkeleg eit multitalent! Drag, karakterar, stand up og ein fantastisk songar. Denne karen har alt. Med oss i sommar er også juvelen frå Karmøy – Britt-Synnøve Johansen. Kanskje ei av norges beste songstemmer. Ho har vore med oss på fire Fitjarrevyae, og er ein fantastisk revyskodespelar som verkeleg tar karakterene på kornet.
Teamet som kjem til Vikjo er altså berre å gle seg til. Det blir kanskje det beste som er servert frå ein revyscene nokon gong på Stordøya. I all beskjedenhet. Her er det lattergaranti! Svein Ragnar Myklebust sørger for stødig komp, så alt er i dei beste hender. Me håpar å sjå deg i teltet. Dette blir rett og slett ein magisk kveld.

Bare Egils Spellemannslag / Sommarteltet
2024-06-07 19:00 - 21:30 | Sommarteltet, Borggata 20, Stord, 5417, Norway
Bare Egils Spellemannslag er det siste tilskotet til den absurde bandfloraen som kretsar rundt den humoristiske visekongen Egil Hegerberg. Frå før har han variantar som Bare Egil Band (berre Egil, åleine med gitaren), Ikke Bare Bare Egil Band Band (Egil med fullt backingband) og Bare Bare Band (der berre backingbandet spelar instrumentalversjonar av Egil sin musikk).
Bare Egil Spellemannslag er den mest rotnorske og tradisjonsklingande konstellasjonen hittil. Her skal Egil kvede og steve låtane sine til akkompagnement av felegnikk og folkemusikalske vendingar frå nokre av dei aller beste tradisjonsmusikarane i landet. Ikkje bli overraska om praten mellom låtane føregår på «tulletelemarksdialekt»!
«Bare Egil har kledd opp låtkatalogen sin i bunad og beltestakk, og det høres rett og slett veldig bra ut», skreiv Ballade.no sin meldar etter ein heidundrande konsert med Bare Egil Spellemannslag hausten 2019, under tittelen «Hverdagssurrealisme i kledelig folkedrakt».
Egil Hegerberg – vokalFrode Haltli – trekkspelRoald Kaldestad – gitar, mandolinTuva Syvertsen – fele, hardingfeleErik Sollid – fele, hardingfeleGjermund Silset – kontrabass

Marius & Farius m/ band /Sommarteltet 2024
2024-06-08 19:00 - 22:00 | Sommarteltet, Borggata 20, Stord, 5417, Norway
Dørene opnar kl 1900
Spelestart kl 2000

Tenk deg at du har sete på revy i nitti minuttar, og berre venta på at ALLSONGEN skal starte. Det slepp du denne kvelden, for her er det rett på allsong. Det blir låtar du berre MÅ og VIL synge med på og danse til. Og om ikkje du kan danse så ta det heilt med ro, det blir sjølvsagt Remi’s Danseskule denne gongen også. I Sommarteltet i fjor var det så kjekt at ikkje eingong servitørane klarte å la vere å danse, og på Arena i romjula var det heilt utsolgt, så ver kjapp med å sikre deg billett. Me gler oss!
Marius Sjo: Vokal/gitar
Remi Sjo: Trommer/backing vokal
Frode Hammersland: Bass/backing vokal
Severin Vik: Gitar/Synth/backing vokal

Klangboltane tilbake i Vømmøldalen / Sommarteltet 2024
2024-06-14 19:00 - 22:00 | Sommarteltet, Borggata 20, Stord, 5417, Norway
Det er tjue år sidan Klangboltane for første gong våga seg ut av Grishuset på Lunde, over vegen og inn på scena i Samhald. Med kormappene fulle av Hans Rotmo sine legendariske songar fylte dei storstova i Nordbygdo fleire kveldar på rad, og seinare vart det fleire opptredenar på Vømmølfestivalen i Værdal. Sidan den gong har boltane bala med alt frå Medaas til Cash, men desse kveldane i teltet er det igjen Vømmøl-musikken som står i fokus. Ja, og så blir det nok plass til litt av alt det andre òg.

Klangboltane tilbake i Vømmøldalen / Sommarteltet 2024
2024-06-15 19:00 - 22:00 | Sommarteltet, Borggata 20, Stord, 5417, Norway
Det er tjue år sidan Klangboltane for første gong våga seg ut av Grishuset på Lunde, over vegen og inn på scena i Samhald. Med kormappene fulle av Hans Rotmo sine legendariske songar fylte dei storstova i Nordbygdo fleire kveldar på rad, og seinare vart det fleire opptredenar på Vømmølfestivalen i Værdal. Sidan den gong har boltane bala med alt frå Medaas til Cash, men desse kveldane i teltet er det igjen Vømmøl-musikken som står i fokus. Ja, og så blir det nok plass til litt av alt det andre òg

Heine og Hope - hand i hand med fullt band / Sommarteltet 2024
2024-06-21 19:00 - 2024-06-29 22:00 | Sommarteltet, Borggata 20, Stord, 5417, Norway
Sommarteltet er svært stolte av å presentere Heine Totland og Christine Hope på scenen saman for andre gong!
Heine tek i år med seg fullt band, og Christine er som vanleg i fri dressur.
Det er ganske stor fare for at det blir både lått og løye, allsong og galskap.
Vel møtt!

Marius Sjo m/band
2024-07-05 19:00 - 22:00 | Sommarteltet, Borggata 20, Stord, 5417, Norway
Dørene opnar kl 19
Spelestart kl 20
Marius Sjo har blitt synonymt med dans, allsong og god stemning. Slagerane kjem tett som hagl, og du kan forventa deg både nye og gamle hits å svinga deg til. Når han denne kvelden tek med seg Frode Hammersland og Martin Hystad i bandet sitt, må me nok setta ekstra bardunar på teltet for å sikre at det ikkje lettar.
Marius Sjo – Gitar og Vokal
Frode Hammersland – Bass
Martin Hystad – Trommer

Endre Olsen og Anne Fagermo / Sommarteltet 2024
2024-07-06 19:00 - 22:00 | Sommarteltet, Borggata 20, Stord, 5417, Norway
Anne Fagermo stod på scenen for første gong då ho blei med i Akkerhaugen Rocksamfunn i 2016. Ho gav ut sin første singel hausten 2019, og har sidan gjeve ut flere singler og ein live- EP’en kalt Stone Church Sessions saman med strykarar frå Oslofilharmonien. Låtane Anne har gjeve ut har blitt A-lista av NRK Telemark, Radio Signal og Radio Grenland. I vår var ho aktuell med The Voice på TV 2. Med sin dialektforankra viserock på platene Bøttevis med blått og Baklengs tebake har stordabuen Endre Olsen hausta høge terningkast i pressa på begge sider av fjellet, samt mottek det gjeve Olav H. Hauge-stipendet, for unge norske lyrikarar. I 2024 er han aktuell med ny plate, samstundes som han turnerer vestlandet med hyllestkonserten Endre Olsen & Hestehandlarane hyllar Ivar Medaas. Han kunne også opplevast i vårens sesong av The Voice.
Bilettar

Ola Bremnes
2024-08-31 19:00 - 21:30 | Arena, Borggata 20, Stord, 5417, Norway
Den folkekjære songare og låtskrivaren Ola Bremnes kjem med ny plate i vår, og i den forbindelse tar han ein liten konsertrunde på Sørvestlandet i månadsskiftet august/september. Ogna, Stord og Øystese får besøk, og med seg har han to beint fram briljante musikarar: Gjermund Silset (bass) og Tore Bruvoll (gitarar)
Det nye albumet heiter «Det som gjør at grønt e grønt». Her er betraktningar om livets viderverdigheter. Veivalg og vår, kjærleik og blinkande lys.
Ola er mannen bak songar som «Har du fyr» og «Mi pia, din gutt», og han har ein rikholdig katalog å ause frå.
Nytt og gammalt, kjent og ukjent vert i denne konserten blanda til ei herlig musikalsk trollmannsgryte. Kraftig krydra av musikarar som Ola har spelt med i mange år. Samspel av ypperste klasse, altså, ispedd lun humor og sterke historier, både til å gråte og le av.
«Jeg skriver om det som berører meg», seier Ola. «Da kan det være at også publikum blir berørt».
Her er det bare å hive seg i kalosjane og skaffe seg billettar!

Støttekonsert for Musikklinjo ved Stord vidaregåande skule
2024-09-06 18:00 - 21:00 | Arena, Borggata 20, Stord, 5417, Norway
Støttekonsert for Musikklinjo ved Stord vidaregåande skule. Noverande og tidlegare elevar spelar opp:
Queen tribute (Ole Andre Westrheim m/ vener)
Bortreist
Captain Miki Band
Elliot Sönnerlid / Rasmus Nybø Kaldestad / Asbjørn J. Raunholm /Annaleah Tveita
TAPAS
Anna Naomi Reinersen
Veslemøy Helland og Johanne Rolfsnes
Natalie Stenersen
Margrete Skorpen
Johanne Hystad Kyvik
Konserten er eit samarbeid mellom Open Arena, Bakeriet Frugård og vener av musikklinja.

Hans Morten Hansen
2024-09-14 19:00 - 21:30 | Arena, Borggata 20, Stord, 5417, Norway
Stavangers store humorson har livnært seg som komikar i snart ein mannsalder og er ein av landets mest rutinerte og bejubla standupkomikarar. Han har satt opp fem soloforestillingar, og i 2018 krona han karrieren med to jubileumsforestillingar i DNB Arena, Stavanger, framfor ti tusen elleville fans.
Hansen har motteke Komiprisen for «Beste Standup» to gonger, og i 2010 sette han verdensrekord i lengst standupshow då han holdt det gåande i 38 timer og 14 minuttar på Latter på Aker Brygge.
Trass i ei lang standupkarriere kjenner nok dei fleste igjen Hans Morten Hansen som karakteren Gullestad i den populære NRK-serien ”Side Om Side”, men har du ikke opplevd Hans Morten Hansen på scenen før, så er det på høg tid å sjå ein av landets morsomaste menn i sitt rette og naturlige element.
Sjå fram til ein heilaftens standupforestilling med nær, kjær og personlig observasjonshumor av ypperste klasse – av og med det fødte komikartalentet Hans Morten Hansen.

Torbjørn Økland m/band og gjest Jan Toft
2024-09-20 19:00 - 21:30 | Arena, Borggata 20, Stord, 5417, Norway
Torbjørn Økland Band oppstod etter at Torbjørn Økland hausten 2023 gav ut soloalbumet «Alt det me va». Økland var i 23 år gitaristen i Vamp men slutta i 2014 for å bli frilansmusikar. Albumet avslørte at Økland også er ein meget god låtskrivar og vokalist.
Det blei raskt eit krav om at Torbjørn Økland måtte ut til folket. Festiviteten i Haugesund booka debutkonserten allereie dagen etter albumutgivelsen, og sidan har det vore hektisk for Torbjørn Økland og bandet.
Stort sett aalle konsertar til no har vært utselde, og publikum er strålande fornøyde.
Bandet består av flotte musikarar som Halvor Lillesund, Rudolf Fredly, Vegard Fossum, Nils Økland og Torbjørn Økland, og i tillegg er Øklands gode venn Jan Toft med som gjesteartist.
Torbjørn Økland framstår som ein svært dyktig orkesteleiar, og viser på konsertene kvifor han av mange blir nevnt som en av Norges fremste gitaristar.
Hvis du likte tidlig Vamp, kjem du til å elske Torbjørn Økland Band!

Gunhild Aadland Rolfsnes - Songen og livet
2024-09-21 15:00 - 17:00 | Arena, Borggata 20, Stord, 5417, Norway
Ein solokonsert med songar frå livets speleliste. Nærmare bestemt Gunhild Aadland Rolfsnes si speleliste. Ei speleliste som miksar alt mellom pop, vise, rock, soul, gospel, negro spirituals, jazz, franske svisker, folketonar og salmeskattar. Det er ikkje kvar dag ho stiller seg fram på denne måten. Ho opptrer med jamne mellomrom i bandet Klingenberg saman med kollegaer, og i duoen Lykte saman med mannen sin John-Inge Rolfsnes. Men åleine ved tangentane opplever ho den aller største musikalske fridomen.
Ho har sunge og spelt piano sidan ho var lita jente. Kvardagen var fylt med musikk, alle heime dreiv med det, og heldigvis vart musikklinja på Stord i gang då ho skulle på vidaregåande. Vidare studerte ho grunnfag musikk i Oslo og mellomfag og hovudfag musikkvitskap i Trondheim.
For Gunhild er song meir enn eit musikalsk uttrykk. Å synge er å utforske – musikken, tilværet, sjela, tankar og erfaringar, håpet. Konserten kjem til å bere preg av dette. Gjennom Songen utforskar ho aspekt ved det levde livet, tekstar, sjangrar, vokalistar som inspirerer og påverkar ho, tangentane sine mogleikar, stemma sine mogleikar. Gjennom ein personleg og jordnær konsert håpar ho å skape ei tidsboble, ei stund der ein kan sitte ned og lytte og oppleve at tida står litt stille, før ein går vidare inn i dagen.
Ei slags 50 års feiring, litt utanom det vanlege.

Dansekveld m/ Per Øystein Kannelønning, Odd Tollaksvik, Endre Olsen, Roald Kaldestad, Tarald Tvedten + gjester
2024-09-27 19:00 - 22:00 | Arena, Borggata 20, Stord, 5417, Norway
Inspirert av samtaleserien «Då rocken kom til Sunnhordland» fann Per Øystein Kannelønning, Odd Tollaksvik, Endre Olsen og Roald Kaldestad ut at dette var såpass kjekt at dei måtte spela meir, og no er dei klare for å fylle Arena med god dansemusikk frå 50-70-talet. Me ryddar plass til dans, så her blir det nett som i Samhald, Turnhallen eller Samfunnshuset i dansens glansdagar. Vel møtt!

Hjerteslag
2024-09-28 20:00 - 22:00 | Arena, Borggata 20, Stord, 5417, Norway
Heilt sidan oppstarten i Bergens undergrunnsmiljø har Hjerteslag vore eit av landets aller beste rockeband. Med vokalist Robert Eidevik sin umiskjennelege låtskrivar- og tekstsignatur i botn, har bandet blitt premissleverandørar for melodisk, støyande, og gatepoetisk musikk på norsk.

OnklP
2024-10-18 20:00 - 22:30 | Arena, Borggata 20, Stord, 5417, Norway
Dørene opnar kl 2000Spelestart kl 2100

Einkvar introduksjon er eigentlig overflødig. Enten det er VG eller Dagbladet, rap-fans eller svigermødre, festivalgjengarar eller Securitasvakter – alle kjenner OnklP. Alle har ei mening. Alle kjenner ein som kjenner ein som kjenner han.
OnklP har regjert på den norske hiphopscenen i over to tiår. Han er ein prisvinnande tekstforfattar, som har blitt rost opp i skyene av politikarar og samfunnstoppar, samt hatt ei viktig stemme i samfunnsdebatten. Bak seg har han nokon av dei tyngste bransjeprisane, og han har samarbeida med dei aller største navna i norsk musikk – i alle sjangrar. Med sin sterke personlighet og sine ærlige tekstar, har han bevega det norske folk både frå scenen, gjennom radio og på TV. OnklP utviklar seg stadig som artist, og nå står han altså igjen på eigne bein.
Når den evig energiske OnklP tar scenen igjen, er det med dedikerte fans frå alle generasjonar i publikum. Med seg har han sin enorme låtkatalog, som sjangermessig spenner fra ‘Det kunne vært deg’ frå 2004, via OnklP & De Fjerne Slektningene-bængeren «Styggen på ryggen» i 2014, til splitter nye OnklP-låtar anno 2024

Maidenheads
2024-10-19 21:00 - 23:30 | Arena, Borggata 20, Stord, 5417, Norway
Ønskereprise!
Maidenheads kjører alle klassikarane frå den tøffaste perioden til verdens beste band – Iron Maiden.
Bandet består av etablerte musikarar frå metalmiljøet på vestlandet. Olav Iversen – Vokal (Sahg) Frode Kilvik – Bass (Gahls Wyrd, Aeternus) Torbjørn Ringstad – Gitar Gjermund Fredheim – Gitar (Taake, Orkan) Rune Nesse – Trommer (Orkan, Taak

Halvor Folgerø - Ferjefolket
2024-10-26 18:00 - 20:30 | Arena, Borggata 20, Stord, 5417, Norway
Vestlandet kan oppsummerast i tre f-ar: fjell, fjordar og ferjer. Ingen transportmiddel er meir elska og hata enn ferjene. Ein viktig del av den vestnorske folkesjela, anten vi likar dei eller ikkje. Sakte, men sikkert blir dei erstatta av bruer og tunnelar. I den nye boka si har Halvor Folgerø møtt ferjefolk, og samla historier om livet på og med ferjene. Om kvardagsliv, komikk, romantikk og dramatikk. Om storm og stille, fest og fødslar, kjærleik og kø.
På Arena får du høyre dei beste historiane, og sjå dei finaste bildene.

Dørene opnar kl 18.00
Arrangementet startar: kl 19.00

TØFL + support: Epilogue
2024-11-01 19:00 - 21:30 | Arena, Borggata 20, Stord, 5417, Norway
Dei spretne TØFL-heltane legg ut på sin første distriktsturné! Med nye låtar i gitarkassane, og fantastiske festivalkonsertar ferskt i minne, bringer dei indiepop til folket i haust.
TØFL er fire unge menn som spelar med utrøytteleg driv, og syng om det stygge og det vakre, med ein råskap som røskar og riv. I sommar var bandet ein av headlinerane på Mablis-festivalen, og blei belønna med 5-ar av Aftenbladet.
Intens glede, rungande allsong og villmannsløp på scenen er standard når TØFL spelar, og dei garanterer at skillet mellom publikum og band opphøyrer..
Med debut-EPen «Eg ska» frå 2018 etablerte TØFL seg raskt som eit band med enorm energi og unik evne til å sette ord på opplevingar dei aller fleste kan relatere til. Debutalbumet “Eg fins, WTF!?” frå 2022 hausta solide anmeldelsar, og blei etterfulgt av ein albumturné som solgte ut scener som Rockefeller og Samfundet. I romjula i fjor solgte dei ut Stavangers nye storstove, Fiskepiren.
Dei har gjesta Lindmo og hatt fleirtallige låtar lista hos landets største radiokanalar. Låtane blir stadig oftere covra av alt fra student-kor til The Voice-deltakarar, og bandet har spelt over heile landet. No ønsker TØFL å møte fleire fintfolk utanfor landets storbyar.
Epilogue er eit forholdsvis nystarta band som debuterte på scenen hausten 2024. Bandet består av Elliot Sönnerlid (vokal/gitar), Rasmus Nybø Kaldestad (vokal/gitar), Annaleah Tveita (bass og Asbjørn J. Raunholm (trommer), Dei spelar sjølvkomponert musikk i indielandskapet.
Arrangementet er eit samarbeid mellom Open Arena og Falturiltu.

Politiet spelar det beste frå '70- og '80-talet
2024-11-02 20:00 - 23:00 | Arena, Borggata 20, Stord, 5417, Norway
Publikum kan venta seg ei skikkeleg feststund, med låtar av blant andre Bob Marley, David Bowie, Supertramp, Talking Heads, the Police, Genesis, Fleetwood Mac, the Clash, the Band, Peter Gabriel, Steely Dan, Sting, Bruce Springsteen og Paul Simon.
Bandet består av Gisle Alsaker (song), Jørn Olav Myhre (song og bass), Roald Kaldestad (gitar) og Martin Hystad (trommer).
